กฎกระทรวงกฎกระทรวงฉบับที่๑๔ (พ.ศ. ๒๕๒๕)ออกตามความในพระราชบัญญัติรถยนต์พ.ศ.๒๕๒๒[๑] อาศัยอำนาจตามความในมาตรา ๕ (๑๘) และมาตรา ๗แห่งพระราชบัญญัติรถยนต์ พ.ศ. ๒๕๒๒รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ยกเลิก(๑) กฎกระทรวง ฉบับที่ ๘ (พ.ศ. ๒๕๒๔)ออกตามความในพระราชบัญญัติรถยนต์ พ.ศ. ๒๕๒๒(๒) กฎกระทรวง ฉบับที่ ๑๒ (พ.ศ. ๒๕๒๕)ออกตามความในพระราชบัญญัติรถยนต์ พ.ศ. ๒๕๒๒ข้อ ๒ ในกฎกระทรวงนี้ก๊าซ หมายความว่าก๊าซปิโตรเลียมเหลวที่ใช้เป็นเชื้อเพลิงน้ำมัน หมายความว่าน้ำมันเชื้อเพลิงถัง หมายความว่าภาชนะบรรจุก๊าซสำหรับรถยนต์เมกาปาสกาลมาตรหมายความว่าหน่วยวัดความดันตามประกาศกระทรวงอุตสาหกรรมว่าด้วยการกำหนดมาตรฐานผลิตภัณฑ์อุตสาหกรรมหลักเกณฑ์การใช้หน่วยต่าง ๆ ของระบบหน่วยเอสไอและการเลือกใช้หน่วยเอสไอซึ่งทำให้ใหญ่ขึ้นหรือเล็กลงโดยทศนิยมออกตามกฎหมายว่าด้วยมาตรฐานผลิตภัณฑ์อุตสาหกรรมข้อ ๓รถที่ใช้ก๊าซเป็นเชื้อเพลิงต้องมีส่วนควบและเครื่องอุปกรณ์เกี่ยวกับการใช้ก๊าซอย่างน้อยดังนี้(๑)ถังตามมาตรฐานผลิตภัณฑ์อุตสาหกรรมถังก๊าซปิโตรเลียมเหลวสำหรับเครื่องยนตร์สันดาปภายในที่กระทรวงอุตสาหกรรมประกาศกำหนดตามกฎหมายว่าด้วยมาตรฐานผลิตภัณฑ์อุตสาหกรรม(๒) ลิ้นบรรจุ ๒ จังหวะ(๓) กลอุปกรณ์นิรภัยแบบระบาย(๔) เครื่องวัดปริมาณก๊าซ(๕) ลิ้นควบคุมการบรรจุเกินหรือเครื่องวัดระดับของเหลวคงที่ หรือช่องกระจกตรวจระดับก๊าซ(๖) ลิ้นจ่ายและลิ้นควบคุมการไหล(๗) ท่อก๊าซ(๘) ตัวกรองก๊าซ(๙) ลิ้นควบคุมการปิดเปิดก๊าซ(๑๐) เครื่องทำและปรับความดันไอก๊าซ (Vapourizerand regulator)(๑๑) ท่อไอก๊าซ(๑๒) ท่อสูญญากาศ(๑๓) เครื่องผสมอากาศกับก๊าซ(๑๔) ลิ้นควบคุมการปิดเปิดน้ำมันในกรณีที่เป็นรถที่ใช้ทั้งก๊าซและน้ำมันเบนซินเป็นเชื้อเพลิงส่วนควบและเครื่องอุปกรณ์ตาม (๒) ถึง (๑๔)ให้ใช้ผลิตภัณฑ์ที่เป็นไปตามมาตรฐานอันเป็นที่ยอมรับกันว่ามีความปลอดภัยเพียงพอข้อ ๔ ที่ถังต้องติดตั้งเครื่องอุปกรณ์ดังนี้(๑) ลิ้นบรรจุ ๒ จังหวะ(๒) กลอุปกรณ์นิรภัยแบบระบาย(๓) เครื่องวัดปริมาณก๊าซ(๔) ลิ้นควบคุมการบรรจุเกินหรือเครื่องวัดระดับของเหลวคงที่ หรือช่องกระจกตรวจระดับก๊าซ(๕) ลิ้นจ่ายและลิ้นควบคุมการไหลเครื่องวัดปริมาณก๊าซตาม (๓)ต้องมีที่หน้าปัดห้องผู้ขับรถด้วย และต้องเป็นชนิดที่ใช้ระบบไฟฟ้าข้อ ๕การติดตั้งถังให้เลือกกระทำอย่างใดอย่างหนึ่งดังนี้(๑) ติดตั้งใต้รถ(๓) ติดตั้งภายในตัวถังรถข้อ ๖ การติดตั้งถังต้องปฏิบัติดังนี้(๑)ถังต้องอยู่ห่างจากท้ายสุดของตัวถังรถไม่น้อยกว่า ๓๕เซนติเมตรห้ามติดตั้งถังไว้ในห้องเครื่องยนตร์ หรือติดตั้งไว้ส่วนหน้าของตัวถังรถหรือติดตั้งไว้ด้านหน้าของเพลาล้อหน้า(๒) ถังต้องอยู่ในที่ที่อากาศถ่ายเทได้สะดวกเว้นแต่กรณีการติดตั้งตามข้อ ๑๐(๓)วางถังในลักษณะที่สามารถมองเห็นแผ่นป้ายบอกรายละเอียดเกี่ยวกับถังโดยไม่ต้องรื้อถอนส่วนประกอบใดๆ ออก(๔) ยึดถังหรือขาถังให้ติดแน่นกับตัวรถในกรณีที่ใช้แถบโลหะรัดถังต้องมีวัสดุที่ยืดหยุ่นได้ เช่น สักหลาด หนัง ยางพลาสติก เป็นต้นหุ้มหรือคั่นกลางสำหรับป้องกันมิให้โลหะเสียดสีกันและเมื่อรถสั่นสะเทือนถังต้องไม่ขยับเขยื้อน(๕)อุปกรณ์ที่ยึดถังต้องทนต่อแรงกระชากที่เกิดจากความเร่งหรือความหน่วงของรถ(๖) ห้ามเชื่อมหรือต่อเติมถังกับสิ่งอื่นใด เว้นแต่เป็นการเชื่อมมาจากโรงงานผู้ผลิตข้อ ๗ เครื่องอุปกรณ์ที่ติตั้งบนถังต้องมีฝาครอบและที่ฝาครอบต้องมีท่อทีมีลักษณะและขนาดเหมาะสมสำหรับระบายก๊าซที่รั่วซึมจากเครื่องอุปกรณ์ดังกล่าวออกนอกตัวรถได้ดีโดยให้ปลายท่ออยู่ห่างจากท่อไอเสียไม่น้อยกว่า ๒๕ เซนติเมตรในกรณีที่ไม่มีฝาครอบเครื่องอุปกรณ์ที่ติดตั้งบนถังต้องติดตั้งถังในกล่องบรรจุและป้องกันมิให้ก๊าซรั่วเข้าไปในส่วนที่บรรทุกคนดังนี้(๑) กล่องบรรจุถังต้องทำด้วยวัสดุไม่ติดไฟมีฝาปิดแน่น(๒)ที่กล่องบรรจุถังต้องมีช่องปิดด้วยวัสดุใสให้สามารถมองเห็นเครื่องอุปกรณ์ที่ติดตั้งบนถัง(๓)วางกล่องบรรจุถังบนที่รองรับที่เหมาะสมซึ่งสามารถบรรจุก๊าซได้สะดวกและยึดกล่องบรรจุถังให้ติดแน่นกับพื้นรถ(๔) ยึดถังหรือขาถังให้ติดแน่นกับกล่องบรรจุถังห้ามยึดด้วยการเชื่อม และให้นำข้อ ๖ (๔) มาใช้บังคับโดยอนุโลม(๕) ที่จุดต่ำสุดของกล่องบรรจุถังต้องมีท่อที่มีลักษณะและขนาดเหมาะสมสำหรับระบายก๊าซที่รั่วซึมตามวรรคหนึ่งข้อ ๘ ภายใต้บังคับข้อ ๔ในกรณีที่มีการติดตั้งถังหลายถังในรถคันเดียวกันถ้าใช้ท่อก๊าซร่วมสำหรับบรรจุก๊าซถังแต่ละถังต้องมีลิ้นควบคุมการปิดเปิดก๊าซให้บรรจุได้คราวละถังและถ้าใช้ท่อก๊าซร่วมที่ต่อจากถังไปยังเครื่องยนตร์ถังแต่ละถังต้องมีลิ้นควบคุมการปิดเปิดก๊าซให้จ่ายก๊าซได้คราวละถังด้วยข้อ ๙ในกรณีที่ติดตั้งถังใต้รถต้องปฏิบัติดังนี้(๑)ถังที่ใช้จะมีฝาครอบเครื่องอุปกรณ์ที่ติดตั้งบนถังหรือไม่ก็ได้(๒) ติดตั้งถังให้ส่วนล่างสุดของถังและเครื่องอุปกรณ์ที่ติดกับถังอยู่สูงกว่าระยะต่ำสุดของรถไม่น้อยกว่า๕ เซนติเมตรในกรณีที่ติดตั้งถังด้านหลังเพลาล้อหลังสุดของรถส่วนล่างสุดของถังรวมทั้งเครื่องอุปกรณ์ที่ติดกับถังต้องอยู่สูงกว่าระยะต่ำสุดของรถไม่น้อยกว่า๕ เซนติเมตร และต้องอยู่สูงจากพื้นถนนไม่น้อยกว่า ๑ ใน ๖ของระยะห่างระหว่างแกนของถังกับแกนของเพลาล้อหลังสุด ทั้งนี้ต้องอยู่ห่างจากท่อไอเสียไม่น้อยกว่า ๑๐ เซนติเมตร(๓)เครื่องอุปกรณ์ที่ติดกับถังต้องอยู่ห่างจากตัวรถเพื่อมิให้เกิดการเสียดสีกัน(๔)ติดแผ่นโลหะหนาพอสมควรหน้าถังสำหรับป้องกันเศษหินที่กระเด็นมาจากการหมุนของล้อรถข้อ ๑๐ในกรณีที่ติดตั้งถังภายในตัวถังรถต้องปฏิบัติดังนี้(๑)ในกรณีที่มีห้องเก็บของแยกต่างหากจากส่วนที่ใช้บรรทุกคนให้ติดตั้งถังไว้ในห้องเก็บของและต้องป้องกันมิให้ก๊าซรั่วเข้าไปในส่วนที่ใช้บรรทุกคนถ้าใช้ถังที่ไม่มีฝาครอบเครื่องอุปกรณ์ที่ติดตั้งบนถังและไม่ได้ติดตั้งถังในกล่องบรรจุถังที่จุดต่ำสุดของห้องเก็บของต้องมีท่อสำหรับระบายก๊าซตามข้อ ๗ วรรคหนึ่ง(๒)ในกรณีที่รถไม่มีห้องเก็บของแยกต่างหากจากส่วนที่ใช้บรรทุกคนให้ใช้ถังที่มีฝาครอบเครื่องอุปกรณ์ที่ติดตั้งบนถัง หรือติดตั้งถังในกล่องบรรจุถังข้อ ๑๑ในกรณีที่มีความจำเป็นต้องติดตั้งถังที่อื่นนอกจากที่กำหนดไว้ในข้อ๕จะกระทำได้เมื่อนายทะเบียนพิจารณาเห็นว่ามีความปลอดภัย มั่นคงแข็งแรงเหมาะสมในการใช้งานและให้ความเห็นชอบแล้วข้อ ๑๒ในกรณีที่ติดตั้งถังภายในตัวรถต้องติดตั้งท่อบรรจุก๊าซดังนี้(๑)ท่อบรรจุก๊าซต้องเป็นท่ออ่อนชนิดที่ใช้กับก๊าซมีขนาดเหมาะสมและสามารถทนความดันได้โดยปลอดภัย(๒)ต่อท่อบรรจุก๊าซติดกับลิ้นบรรจุก๊าซที่ถังออกไปยังตัวถังรถด้านใดด้านหนึ่งแต่ต้องไม่ยื่นออกนอกตัวถังรถ(๓) ปลายท่อบรรจุก๊าซต้องยึดติดกับแผ่นโลหะหนาและอยู่ห่างจากประตูทางขึ้นลงพอสมควรและติดตั้งลิ้นบรรจุก๊าซที่ปลายท่อบรรจุก๊าซข้อ ๑๓ การติดตั้งท่อก๊าซต้องปฏิบัติดังนี้(๑)ติดตั้งท่อก๊าซให้ส่วนล่างสุดของท่ออยู่สูงกว่าระยะต่ำสุดของรถไม่น้อยกว่า ๕เซนติเมตร ในกรณีที่ติดตั้งถังด้านหลังเพลาล้อหลังสุดของรถ ส่วนล่างสุดของท่อก๊าซที่ต่อจากถังต้องอยู่สูงกว่าระยะต่ำสุดของรถไม่น้อยกว่า๕ เซนติเมตร และต้องอยู่สูงจากพื้นถนนไม่น้อยกว่า ๑ ใน ๖ของระยะห่างระหว่างแกนของถังกับแกนของเพลาล้อหลังสุด(๒) ท่อก๊าซต้องเป็นท่อทองแดง ไม่มีตะเข็บมีความหนาและขนาดเส้นผ่าศูนย์กลางภายในที่เหมาะสมกับการทำงานของลิ้นควบคุมการไหลและอัตราการใช้เชื้อเพลิงของเครื่องยนตร์สามารถทนความดันได้โดยปลอดภัย(๓)ท่อก๊าซที่ต่อจากถังไปยังเครื่องยนตร์ต้องไม่ถูกกระทบกระเทือนหรือเสียดสีกับสิ่งอื่นใด(๔)ท่อก๊าซส่วนที่อยู่ภายในตัวรถต้องเป็นชิ้นส่วนเดียวกันโดยไม่มีการเชื่อมหรือต่อ(๕)หุ้มท่อก๊าซด้วยท่อพลาสติกหรือท่อที่มีคุณภาพทัดเทียมกัน(๖)ท่อก๊าซส่วนที่อยู่ใต้รถต้องต่อเข้าไปในโครงคัสซีหรือส่วนของตัวถังรถที่สามารถป้องกันการกระทบกระแทกจากภายนอกได้(๗) ท่อก๊าซต้องอยู่ห่างจากท่อไอเสียไม่น้อยกว่า๑๐ เซนติเมตร เว้นแต่จะมีการป้องกันความร้อนจากท่อไอเสียอย่างมีประสิทธิภาพ(๘)ท่อก๊าซต้องยึดแน่นกับโครงคัสซีหรือส่วนของตัวถังรถด้วยตัวยึดโดยมีระยะห่างกันไม่เกินช่วงละ๕๐ เซนติเมตร(๙)ท่อก๊าซส่วนที่ผ่านเข้าไปในตัวถังรถส่วนที่ใช้บรรทุกคนต้องเดินในท่อโลหะอีกชั้นหนึ่งสำหรับให้ก๊าซระบายออกนอกตัวถังรถได้เมื่อมีก๊าซรั่ว(๑๐) ข้อต่อต่าง ๆ ต้องเป็นข้อต่อแบบเกลียวหรือใช้ปลอกหรือกล่องหุ้มแล้วบัดกรีด้วยเงินหรือทองแดงข้อ ๑๔การติดตั้งระบบควบคุมการปิดเปิดก๊าซต้องปฏิบัติดังนี้(๑)ติดตั้งลิ้นควบคุมการปิดเปิดก๊าซที่ตัวถังรถในตำแหน่งที่ที่ก๊าซจะไม่พุ่งเข้ารถในกรณีที่ก๊าซรั่วจากลิ้นควบคุมการปิดเปิดก๊าซไม่ว่าจะรั่วจากท่อทางเข้าหรือท่อทางออก(๒)ลิ้นควบคุมการปิดเปิดก๊าซต้องอยู่ห่างจากท่อไอเสียไม่น้อยกว่า ๑๐เซนติเมตร(๓)ลิ้นควบคุมการปิดเปิดก๊าซต้องปิดโดยอัตโนมัติเมื่อเปิดใช้น้ำมันเบนซิน(๔)ระบบไฟฟ้าที่ควบคุมการปิดเปิดก๊าซไปยังเครื่องยนต์ต้องมีฟิวส์ป้องกันในกรณีที่เกิดการลัดวงจรในระบบไฟฟ้าและต้องต่อแยกออกจากระบบไฟฟ้าอื่น ๆ ในรถข้อ ๑๕การติดตั้งเครื่องทำและปรับความดันไอก๊าซต้องปฏิบัติดังนี้(๑) ติดตั้งเครื่องทำและปรับความดันไอก๊าซที่ตัวถังรถโดยให้อยู่ห่างจากท่อไอเสียไม่น้อยกว่า๑๐ เซนติเมตร เว้นแต่จะมีการป้องกันความร้อนจากท่อไอเสียอย่างมีประสิทธิภาพ(๒)ท่อไอก๊าซที่ต่อจากเครื่องปรับความดันไอก๊าซไปยังเครื่องผสมอากาศกับก๊าซต้องเป็นท่ออ่อนที่ทนความดันได้ไม่น้อยกว่า๑๐๐.๐ กิโลปาสกาลมาตร และทดความดันแตกได้ไม่น้อยกว่า ๘๗๕.๐ กิโลปาสกาลมาตรและหุ้มด้วยวัสดุที่ป้องกันการรั่วที่อาจเกิดจากการเสียดสีด้วย(๓)ห้ามต่อท่อจากท่อไอเสียไปยังเครื่องทำและปรับความดันไอก๊าซข้อ ๑๖ในกรณีที่เป็นรถใช้ทั้งก๊าซและน้ำมันเบนซินเป็นเชื้อเพลิงต้องติดตั้งระบบควบคุมการปิดเปิดน้ำมันดังนี้(๑)ติดตั้งลิ้นควบคุมการปิดเปิดน้ำมันที่ตัวถังรถเว้นแต่เป็นชนิดที่ได้ออกแบบไว้สำหรับติดตั้งกับเครื่องยนต์(๒)ท่อน้ำมันที่เชื่อมระหว่างจุดสองจุดที่เป็นจุดรวมของระบบน้ำมันต้องเป็นโลหะหรือวัสดุสังเคราะห์ที่มีความทนทานต่อน้ำมันในกรณีที่ใช้ท่อซึ่งสามารถบิดงอได้จะต้องยึดแน่นไว้โดยใช้แถบรัด(๓)ลิ้นควบคุมการปิดเปิดน้ำมันต้องปิดโดยอัตโนมัติเมื่อเปิดใช้ก๊าซ(๔)ระบบไฟฟ้าที่ควบคุมการปิดเปิดน้ำมันไปยังเครื่องยนต์ต้องมีฟิวส์ป้องกันในกรณีที่เกิดการลัดวงจรในระบบไฟฟ้าและต้องต่อแยกออกจากระบบไฟฟ้าอื่น ๆ ในรถข้อ ๑๗เมื่อติดตั้งส่วนควบและเครื่องอุปกรณ์ตามกฎกระทรวงนี้แล้วให้ดำเนินการทดสอบดังนี้(๑)ทดสอบระบบท่อก่อนการบรรจุก๊าซด้วยอากาศภายในความดันไม่น้อยกว่า๗๐๐ กิโลปาสกาลมาตรเป็นเวลาไม่น้อยกว่า ๑๐ นาที ซึ่งความดันต้องไม่ลดลง(๒) ทดสอบระบบท่อเมื่อบรรจุก๊าซแล้วซึ่งต้องไม่ปรากฏการรั่วซึม(๓) ทดสอบลิ้นควบคุมการไหลซึ่งต้องปฏิบัติงานได้ดีข้อ ๑๘ ถังที่เป็นไปตามข้อ ๓ (๑)เมื่อใช้แล้วและมีอายุครบสิบปีนับแต่วันผลิตให้ดำเนินการทดสอบใหม่และห้ามมิให้ใช้ถังนั้น เมื่อ(๑)ตรวจพินิจภายนอกถังแล้วปรากฏข้อบกพร่องอย่างใดอย่างหนึ่งดังต่อไปนี้(ก)เมื่อถังถูกไฟไหม้หรือถังเปล่ามีน้ำหนักน้อยกว่าร้อยละ ๙๕ ของน้ำหนักถังเดิม(ข) มีหลุมบ่อโดดเดี่ยวลึกเกินร้อยละ ๕๐ของความหนาผนังถังเดิม(ค) มีรอยผุกร่อนเป็นแนวยาวตั้งแต่ ๗๕มิลลิเมตรขึ้นไป และลึกเกินร้อยละ ๒๕ ของความหนาผนังถังเดิมหรือมีรอยผุกร่อนเป็นแนวยาวน้อยกว่า ๗๕ มิลลิเมตร และลึกเกินร้อยละ ๕๐ของความหนาผนังถังเดิม(ง) มีรอยผุกร่อนทั่วไปลึกเกินร้อยละ ๕๐ของความหนาผนังถังเดิม(จ) มีรอยบุบเว้าที่รอยเชื่อมลึกเกิน ๖ มิลลิเมตร(ฉ) มีรอยบุบเว้าที่บริเวณอื่นลึกเกินร้อยละ ๑๐ของความกว้างเฉลี่ยของรอยบุบเว้า(ช)มีรอยชำรุดที่เกิดจากการถูกขีดหรือทิ่มแทงลึกเกินร้อยละ ๕๐ ของความหนาผนังถังเดิมหรือมีรอยชำรุดเช่นนี้ยาวเกิน ๗๕ มิลลิเมตร และลึกเกินร้อยละ ๒๕ ของความหนาผนังถังเดิม(ซ) มีรอยรั่ว รอยร้าว รอยหักพับ หรือบวม(ฌ)จำนวนเกลียวของลิ้นถังที่กินกันลดลงจากที่ระบุไว้หรือเมื่อขันเกลียวแน่นแล้วแล้วก๊าซยังรั่วอยู่(ญ) ลิ้นเอียงจนเห็นได้ชัด(ฎ)โกร่งกำบังหรือฝาครอบเครื่องอุปกรณ์ที่ติดตั้งบนถังเสียรูป หลวมหรือมีรอยเชื่อมชำรุด หรือเมื่อฐานถังชำรุดทำให้ถังเอียงจนเห็นได้ชัด หรือ(๒)ทดสอบถังด้วยความดันของของเหลวไม่น้อยกว่าสองเท่าของความดันที่ใช้งานแล้วทำให้ถังบวมบิดเบี้ยว ซึมหรือรั่ว หรือทดสอบถังโดยใช้ถังน้ำ (waterjacket) แล้ว ได้ค่าการขยายตัวอย่างถาวรของถังเกินร้อยละ ๑๐ของการขยายตัวอย่างสมบูรณ์โดยปริมาตรข้อ ๑๙ ถังที่ไม่เป็นไปตามข้อ ๓ (๑)ต้องผ่านการตรวจและทดสอบตามข้อ ๑๘ก่อนจึงจะใช้ถังนั้นได้ข้อ ๒๐ ถังที่ผ่านการตรวจและทดสอบตามข้อ ๑๘หรือข้อ ๑๙ แล้วให้ดำเนินการตรวจและทดสอบตามข้อ ๑๘ ทุกห้าปีเมื่อผ่านการตรวจและทดสอบแล้วจึงจะใช้ถังนั้นต่อไปได้ข้อ ๒๑ ส่วนควบและเครื่องอุปกรณ์ที่ต้องมีรวมทั้งการติดตั้งตามกฎกระทรวงนี้ต้องได้รับการตรวจและทดสอบจากส่วนราชการรัฐวิสาหกิจ นิติบุคคลสามัญวิศวกรหรือวุฒิวิศวกรตามกฎหมายว่าด้วยวิชาชีพวิศวกรรมที่มีคุณสมบัติตามที่นายทะเบียนเห็นชอบและเมื่อผู้ตรวจและทดสอบเห็นว่าส่วนควบและเครื่องอุปกรณ์รวมทั้งการติดตั้งถูกต้องตามกฎกระทรวงนี้ให้ผู้ตรวจและทดสอบออกหนังสือรับรองการตรวจและทดสอบและทำหรือปิดเครื่องหมายการรับรองไว้ที่รถตามแบบที่นายทะเบียนกำหนดข้อ ๒๒[๒]ส่วนควบและเครื่องอุปกรณ์ที่ต้องมีรวมทั้งการติดตั้งตามกฎกระทรวงนี้ถ้าได้ติดตั้งก่อนวันที่กฎกระทรวงนี้ใช้บังคับให้เจ้าของหรือผู้ครอบครองรถนำรถไปตรวจและทดสอบและดำเนินการปรับปรุงแก้ไขให้เป็นไปตามกฎกระทรวงนี้ภายในวันที่๓๐ มิถุนายน พ.ศ. ๒๕๒๗ และให้ปิดป้ายไว้ที่ท้ายรถมีข้อความว่า รถใช้ก๊าซยังไม่ได้ตรวจและทดสอบ ตัวอักษรสีแดงสูงไม่น้อยกว่า ๑.๕ เซนติเมตรบนพื้นสีขาวกรอบสีแดง กว้าง ๑ เซนติเมตร จนกว่าจะได้รับหนังสือรับรองการตรวจและทดสอบแล้วข้อ ๒๓กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปให้ไว้ณ วันที่ ๑๓ ธันวาคม พ.ศ. ๒๕๒๕พลเอกสิทธิ จิรโรจน์รัฐมนตรีว่าการกระทรวงมหาดไทยหมายเหตุ:- เหตุผลในการประกาศใช้กฎกระทรวงฉบับนี้ คือตามที่ได้กำหนดส่วนควบและเครื่องอุปกรณ์ของรถยนต์ที่ใช้ก๊าซเป็นเชื้อเพลิงเพื่อให้เกิดความปลอดภัยแก่ผู้ใช้รถยนต์ตามกฎกระทรวงฉบับที่ ๘ (พ.ศ. ๒๕๒๔) ออกตามความในพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยกฎกระทรวงฉบับที่ ๑๒ (พ.ศ. ๒๕๒๕) ออกตามความในพระราชบัญญัติรถยนต์ พ.ศ. ๒๕๒๒ ไปแล้วนั้นปรากฏว่ามีข้อขัดข้องในทางปฏิบัติหลายประการทำให้เจ้าของรถยนต์ไม่สามารถติดตั้งส่วนควบและเครื่องอุปกรณ์ได้ถูกต้องประกอบกับได้มีการพัฒนาส่วนควบและเครื่องอุปกรณ์ดังกล่าวหลายประการดีขึ้นในการนี้สมควรปรับปรุงข้อกำหนดเกี่ยวกับส่วนควบและเครื่องอุปกรณ์รวมทั้งวิธีการติดตั้งส่วนควบและเครื่องอุปกรณ์ดังกล่าวให้มีความเหมาะสมยิ่งขึ้น จึงจำเป็นต้องออกกฎกระทรวงนี้กฎกระทรวง ฉบับที่ ๒๑ (พ.ศ. ๒๕๒๗) ออกตามความในพระราชบัญญัติรถยนต์พ.ศ. ๒๕๒๒[๓]หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่กฎกระทรวง ฉบับที่ ๑๔ (พ.ศ.๒๕๒๕) ออกตามความในพระราชบัญญัติรถยนต์ พ.ศ. ๒๕๒๒ได้กำหนดให้เจ้าของหรือผู้ครอบครองรถยนต์ที่ใช้ก๊าซหรือใช้ทั้งก๊าซและน้ำมันเบ็นซินเป็นเชื้อเพลิงที่ได้ติดตั้งส่วนควบและเครื่องอุปกรณ์ที่ต้องมีไว้ก่อนวันที่กฎกระทรวงนั้นใช้บังคับนำรถยนต์ไปตรวจและทดสอบและดำเนินการปรับปรุงแก้ไขให้เป็นไปตามกฎกระทรวงดังกล่าวก่อนวันที่ต้องชำระภาษีหลังจากวันที่กฎกระทรวงนั้นใช้บังคับและได้ผ่อนผันการตรวจและทดสอบส่วนควบและเครื่องอุปกรณ์ให้สำหรับกรณีที่เจ้าของหรือผู้ครอบครองรถยนต์ดังกล่าวต้องชำระภาษีภายในวันที่๓๑ มีนาคม พ.ศ. ๒๕๒๕ ไปจนถึงวันที่ ๓๐ มิถุนายน พ.ศ. ๒๕๒๖ นั้นปรากฏว่าหน่วยงานตรวจและทดสอบส่วนควบและเครื่องอุปกรณ์ไม่สามารถตรวจและทดสอบให้ทันตามเวลาที่กำหนดได้สมควรขยายเวลาการตรวจและทดสอบส่วนควบและเครื่องอุปกรณ์ของรถยนต์ดังกล่าวออกไปอีกระยะหนึ่งจึงจำเป็นต้องออกกฎกระทรวงนี้ปฐมพร/อัปเดท๑๔กันยายน ๒๕๕๐[๑]ราชกิจจานุเบกษา เล่ม ๙๙/ตอนที่ ๑๙๒/ฉบับพิเศษ หน้า ๑๗/๒๖ ธันวาคม ๒๕๒๕[๒]ข้อ ๒๒ แก้ไขเพิ่มเติมโดยกฎกระทรวง ฉบับที่ ๒๑ (พ.ศ. ๒๕๒๗)ออกตามความในพระราชบัญญัติรถยนต์ พ.ศ. ๒๕๒๒[๓]ราชกิจจานุเบกษา เล่ม ๑๐๑/ตอนที่ ๓๗/ฉบับพิเศษ หน้า ๗/๒๒ มีนาคม ๒๕๒๗